Резултати от анализ на въздушния басейн, води и дънни утайки /седименти/ на р.Тимок и почви по поречието на реката.
Във въздушната среда в района на гр. Брегово за времето на пробонабиране не са доказани замърсявания на въздуха с тежки метали. 
Във водните проби (с изключение на застоялите води) не са констатирани замърсители за времето на пробовземане. 
Всички дънни проби са антропогенно натоварени с продукти от преработване на минерални суровини, съдържащи тежки метали. Част от токсичните компоненти са в процес на излужване, като разтворимата им форма замърсява средата и създава условия за натрупването им във водните организми и крайбрежната растителност  в замърсените участъци. 
Активната реакция на всички почвени образци е в киселата област, което по всяка вероятност е основна причина за наличие на стерилни (лишени от растителност) терени. Установена е и контаминация в различна степен с тежки метали и арсен.

